Kultura Maribor

Wild Strings Trio
2022-02-02 20:30 (Europe/Paris) | Mali oder Narodnega doma
»Trio divjih strun« (Wild Strings Trio)

»Trio divjih strun« (Wild Strings Trio) je nastal leta 2014 v Ljubljani kot plod sodelovanja med slovaško jazz violinistko Petro Onderufovo, francoskim klasičnim čelistom Tobyem Kuhnom in slovenskim etno kitaristom Aleksandrom Kuzmićem. Trio združujejo močan entuziazem, globoka predanost drug drugemu in samemu sebi ter skupna strast ustvarjati unikaten zvok v svojstveni izvedbi. Spoprijeli so se z izzivom mešanja in poudarjanja različnih glasbenih žanrov na poti iskanja sebi lastnega in ustreznega izraza. Od Balkana do keltskih, jazzovskih in klasičnih zvenov s pridihom flamenka, ki poganja korenine v ljudsko glasbeno tradicjo in improvizacijo ter se prepleta okrog progresivnih aranžmajev in kompleksnih ritmov. Njihova glasba navdušuje poslušalce od blizu in daleč. Do sedaj so gostovali po Evropi, pot pa jih je vodila tudi vse do Irana in Uzbekistana. Povsod z enakim ciljem: da delijo svoje navdušenje, predanost in vznemirjenje s prisotnim občinstvom.
Bendjistan je najnovjši album Wild Strings Tria (Založba Celinka, 2019), ki je, glede na njihov prvi album Lost Weekend (2016), nedvomno korak naprej, saj njihovo izvedbo, kompozicijo in improvizacijo postavi na povsem drug nivo. Odpelje nas v Bendjistan – v čudovito mitsko deželo širnih obzorij, kjer je čisto vse glasba.
Glavni cilj albuma je bil združiti različne glasbene stile, ki jih je vsak posameznik pridal v skupnem ustvarjanju avtorskih kompozicij. Od keltike, flamenka, klasike, jazza do balkanskih ritmov in melodij, ki se prepletajo ter zaznamujejo trio v unikatnem akustično-orkestralnem zvoku. Posebnost albuma je tudi virtuozna improvizacija, ki ohranja zapletene, nepredvidljive in energične aranžmaje. Album, ki je bil posnet v studiu GAM v Belgiji, je plod skupinskega dela producentov – Leandera Meurisa, Toona Develterea in Wild Strings Tria ter oblikovalca zvoka Leszeka Kamińskega (LK Studio Warsaw, Poljska). Slednji, ki je sicer tudi dobitnik Grammya (2013), je poskrbel za miks in master albuma.
Wild Strings Trio so uspeli fenomenalno združiti tri glasbene svetove v veličastno izzivalen in nevsakdanji prvenec z briljantnim postulatom vihravega marša v zveličana prostranstva nebrzdano vihrave etno furije.
Wild Strings Trio pristopajo tudi tokrat vseskozi zelo angažirano in na moč zavzeto, zato delujejo v izvedbi izjemno prodorno in neverjetno prepričljivo. Magija, ki jo kreirajo prevezam takoj, odpelje takoj, začara hipoma. Manifest kipečih strasti in emocij je na albumu »Bendjistan« zgodba svoje sorte in pomemben gradnik visoke kvalitete tega izdelka.
Po pričakovanju je album »Bendjistan« še kako živ. Zaigran po principu koncertnega nastopa. Eksekucija materiala je osupljiva v prostosučni kinetiki, v kombinaciji hitrosti in natančnosti, ki jo generirajo člani tria. Tu je zahtevana velika mera nenehne zbranosti, ki pa vzbuja med poslušanjem zaželeni občutek nepredvidljivega razvoja dogodkov, saj smo priča kopici nenadnih preklopih motivov, menjavi ritmičnih ključev ter kot povedano, dotiku »izvedbene resničnosti« ki daje občutek, da si s skupino, med poslušanjem glasbene substance tega dosežka, vseskozi na odru. Trio se med seboj fenomenalno zaznava in to ni več novost.”
Aleš Podbrežnik, Rockline, 2020

Za nakup vstopnic in ogled dogodka velja PCT pogoj.

Povezava do originalnega članka

Romeo in Julija
2022-02-02 20:00 | Stara dvorana
William Shakespeare
Romeo in Julija
Režija: Aleksandar Popovski

Predstava traja 3 ure in ima en odmor. Premiera: 22. januar 2021, Stara dvorana

Ljubezenska tragedija, ki poskuša z objemom prekiniti zlo ukoreninjenega sovraštva
Najslavnejša ljubezenska zgodba vseh časov Romeo in Julija je hkrati tudi ena največkrat uprizarjanih tragedij velikega angleškega barda. V tragedijo iz leta 1593, kjer je Shakespeare po svoje predelal, nadgradil in razširil znano zgodbo, je vnesel pomemben odmik od poprej znane moralitete, ki pošilja smrt kot kazen za neubogljiva in zaletava mlada zaljubljenca. Družba, v kateri živita, narekuje nujno usodo (kot v primeru resnične zgodbe iz jugoslovanske vojne o Romeu in Juliji iz
Sarajeva). Družbo, ki ju vsaka na svojih okopih predstavljata njuni družini, prepojeni z medsebojnim sovraštvom. Juliji, ki je pripravljena za svojo ljubezen pri rosnih 13 letih poseči na sam smrtni rob, spodrsne v času – zbudi se prepozno ali Romeo pride prehitro. Kdaj bo družino/družbo/državo dohitelo spoznanje, da sovraštvo ne more roditi ne sprave ne miru? Sta mrtva mladostnika na pragu samostojnega življenja lahko razlog ali pa vzrok za razmislek o tem, da se je iz globokega blata mogoče
rešiti samo tako, da bomo nekega dne, ob nekem dogodku, mogoče ob še eni nepotrebni smrti, rekli: “Dovolj!” Kdo se še spomni vzroka za sovraštvo med Montegi in Capuleti (niti Shakespeare se ga ni)? Mladih generacij ne zanimajo več zamere dedov in očetov. Romeo in Julija sta (lahko) začetnika nove dobe, čeprav umreta v “igri med dvema ognjema”.
V Drami SNG Maribor je bila ta slovita tragedija na sporedu samo dvakrat; prvič leta 1929 in drugič leta 1951. Režiser in umetniški direktor Drame SNG Maribor Aleksandar Popovski se je zato odločil, da jo po 69 letih ponovno uvrsti na repertoar: “Pol leta nazaj sem med razmišljanjem o Romeu in Juliji poslušal pesem Love will tear us apart skupine Joy Division. Minilo je nekaj mesecev in imel sem vaje na Zoomu, aplikaciji za pogovore prek interneta. Pogovarjali smo se o poljubu Romea
in Julije, o poljubu v prvem dejanju. Objem, dotik, poljub, spet objem. Kot nek ritem v pesmi, sedemosminski takt. Ena dva tri, ena dva tri … in dve družini, ki poskušata vreči to pesem iz ritma. Mimogrede – veste, kaj je razlog, da Romeo ne dobi pisma, v katerem Fra Lorenzo piše o načrtu z Julijo? Kuga v Mantovi. Zgodovina se ponavlja v svoji najslabši različici. A hkrati se skozi zgodovino ponavlja tudi ljubezen. Romeo in Julija sta ostala v objemu. Mi bomo tudi. Nič nas ne
more razdvojiti!”

Zasedba
Julija – Julija Klavžar
Romeo – Žan Koprivnik
Pestunja – Ksenija Mišič, Mateja Pucko
Pater Lorenzo – Vladimir Vlaškalić
Capulet – Kristijan Ostanek
Capuletova – Maša Žilavec
Tybalt – Matevž Biber, Nejc Ropret
Paris – Vojko Belšak
Monteg – Nejc Ropret, Viktor Hrvatin Meglič
Montegova – Mojca Simonič
Benvolio – Petja Labović
Mercutio – Blaž Dolenc
Knez – Davor Herga
Eva Kraš
Mateja Pucko
Mirjana Šajinović
Klavdija Stanišič
Cleopatra Purice
Dramaturginja Nina Kuclar Stiković, prevajalec Srečko Fišer, avtorja priredbe Aleksandar Popovski in Nina Kuclar Stiković, scenograf Sven Jonke (NUMEN), kostumografinja Jelena Proković, skladatelj Marjan Nečak, koreograf Žigan Krajnčan, oblikovalec svetlobe Aleksandar Popovski, asistent režije Luka Marcen, lektorica Mojca Marič, asistentka kostumografije Nina Čehovin, asistent scenografije Matic Gselman.

Povezava do originalnega članka

Literarna postaja: DŽEVAD KARAHASAN
2022-02-02 18:00 | Drama SNG Maribor 27 Slovenska ulica Maribor, Upravna enota Maribor, 2000 Slovenia
V goste prihaja Dževad Karahasan, ugledni bosanski pisatelj, dramatik in esejist, ki je vseevropsko prepoznavnost dosegel s svojimi romani. Pri Beletrini je izšla trilogija Seme smrti, Tolažba nočnega neba in Vonj po strahu. Skupaj tvorijo življenjsko zgodbo o Omarju Hajamu, srednjeveškem perzijskem matematiku, astronomu, filozofu in pesniku.
S Herderjevim in Goetherjevim nagrajencem, prejemnikom Vilenice ter eruditskim poznavalcem časa in misli Vzhoda in Zahoda se bo pogovarjal Semir Atić.
Ker je število obiskovalcev omejeno, vas prosimo za prijave na prireditve.odrasli@mb.sik.si ali po telefonu 02/23 52 100.
Spoštovane prijateljice in spoštovani prijatelji Mariborske knjižnice, ker želimo, da je obisk naših prireditev in dogodkov še naprej varna in prijetna izkušnja, vas prosimo za sodelovanje in upoštevanje ukrepov:

v prireditvene prostore vstopamo le, če smo zdravi
uporabljajmo maske in si razkužimo roke
potrebno je izpolnjevanje pogoja PCT (preboleli, cepljeni, testirani), razen za mlade do 12. leta

Število obiskovalcev na prireditvah je omejeno, zato vas prosimo, da se nanje predhodno prijavite. Mariborska knjižnica bo z zbranimi osebnimi podatki ravnala skladno z zakonodajo in s Splošnimi pogoji obdelave osebnih podatkov v Mariborski knjižnici.

Povezava do originalnega članka

Delavnica mavrica želja
2022-02-01 17:00 - 2022-02-02 20:00 | Okolica / Pekarna Magdalenske mreže Maribor, Ob železnici 16
Mavrica želja je skupno ime za gledališke tehnike, ki pomagajo pri vizualizaciji osebnih, internaliziranih zatiranosti in je del terapevtskega repertoarja vaj Augusta Boala, očeta gledališča zatiranih.
Obenem je tudi pripomoček za oblikovanje značajev likov v gledaliških predstavah. Tako kot si z drugimi tehnikami gledališča zatiranih prizadevamo demokratizirati gledališče, tehnike mavrice želja težijo k demokratizaciji terapije. V omenjeni tehniki udeleženec sam režira svoj terapevtski proces. Soudeleženci pri tem predstavljajo multiplo ogledalo in mu omogočijo novo in večdimenzionalno razumevanje preteklih dogodkov.

Povezava do originalnega članka

Modre urice / Iz Londona v Pariz in New York
2022-02-01 15:00 - 16:00 | Maribor center / Umetnostna galerija Maribor (Strossmayerjeva 6, Maribor)
Vabljeni na potovanje po barvitih razpoloženjih Londona, Pariza, Benetk in New Yorka.
Ogledali si bomo, kako je umetnik Ludvik Pandur pretopil svoja doživetja velikih mest v barve in vehementne slikarske poteze. Kakšne barve pa so vaša doživetja mest ali pokrajin, ki ste jih obiskali?
Cena posamezne ustvarjalnice: 5 €
Obvezne predhodne prijave: 02 22 94 697, brigita.strnad@ugm.si
Udeležba je mogoča v skladu s PCT protokoli. Program bo potekal v skladu z navodili NIJZ.
V kolikor se program ne bi mogle izvajati v živo, bo potekal na daljavo preko aplikacije ZOOM.

Povezava do originalnega članka

Pravljična ura za otroke. Pionirska knjižnica Rotovž gostuje v Vetrinjskem dvoru ob 17.00
2022-02-01 00:00 | Vetrinjski dvor
Pravljična ura za otroke
Pionirska knjižnica Rotovž gostuje
V torek, 1. februarja 2022, ob 17. uri v Vetrinjskem dvoru, Vetrinjska ulica 30, Maribor
Posebno obvestilo
Spoštovani, ker želimo, da je obisk naših prireditev in dogodkov še naprej varna in prijetna izkušnja, vas prosimo za sodelovanje in upoštevanje ukrepov:

v prireditvene prostore vstopamo le, če smo zdravi,
uporabljajmo maske in si razkužimo roke,
potrebno je izpolnjevanje pogoja PCT (preboleli, cepljeni, testirani), razen za mlade do 12. leta.

Povezava do originalnega članka

Snežinka
2022-01-31 20:00 | Slovensko narodno gledališče Maribor 27 Slovenska ulica Maribor, Upravna enota Maribor, 2000 Slovenia
Mike Bartlett
Režija: Jure Novak

Predstava traja 1 uro in 30 minut ter nima odmora. Premiera: 14. december 2021, Mali oder

Božična igra o oddaljenosti in bližini
V bridkem in ganljivem dramskem delu z naslovom Snežinka se britanski dramatik Mike Bartlett (1980) – eden najzanimivejših talentov zadnjega časa – sooča z aktualnim generacijskim prepadom, točneje z vprašanji tako imenovane milenijske generacije, in z odgovori, ki jim jih zmorejo ponuditi generacije njihovih staršev. V osrčju te mojstrsko napisane aktualne zgodbe leži Bartlettova zmožnost razgrnitve in zagovora obeh strani konflikta: oče Andy in hči Maya, ki zadnja tri leta nista
spregovorila, sta se po materini smrti povsem odtujila. Zdaj se bosta srečala na predbožični večer. Andy se v dolgem uvodnem monologu, čakajoč na hčerin prihod, samoizprašuje, ugotavlja, ugiba …: “Nisem prav hudo navdušen nad tem, da bi se ti opravičeval. Mislim, ne vem, zakaj bi se moral. Ne vem, kaj se je zgodilo, ti si odšla. A malce me je strah, da se zdaj prav zato vračaš.” Maya pa, kot bi proti koncu odgovarjala na te njegove začetne misli, pravi: “Bila sem kruta do tebe, ko se je to
zgodilo, in zato se ti opravičujem. Ampak imela sem petnajst let in vsega tega ne bi smel jemati tako osebno in ne bi me smel obravnavati tako, kot si me. Sprašuješ me, zakaj sem prišla, zakaj vse to. Oprosti, če si mislil, da prihajam zato, da bi ostala. Ne bom. Hotela sem ti povedati te stvari, se opravičiti za vse, kar sem naredila narobe …”
Svež, pronicljiv in oster Bartlett pravi, da Snežinka prvobitno govori o domu in identiteti. A nesporazum očeta in hčerke ni skrčen zgolj na družinsko zgodbo, gre za veliko širši diapazon, ki bi mu lahko rekli kar razkol “zeitgesta”. V besedilo so vpisani brexit in veganstvo, identitetne politike in ponovni vzpon desnic, kriza moškosti in četrti val feminizma. V na videz lahkotni aktualnosti Bartlett najde način, kako večne teme prepleta z živimi kulturnimi referencami, kako razpira na prvi
pogled nerešljiva vprašanja v konkretno in človeško zgodbo.
Jure Novak – režiser, avtor, performer, gledališki mentor, tekstopisec, prevajalec, umetniški vodja in vodja stikov z javnostmi gledališča Glej – si kot ključni režijski izziv zastavlja: “Zanima me, kako zgodbo osvežiti in referenčno vpeti v naš čas in prostor, obenem pa ji omogočiti, da zadiha v svoji človečnosti.”

Zasedba
Andy – Gorazd Žilavec
Natalie – Liza Marijina
Maya – Julija Klavžar
Prevod Jure Novak, dramaturg Vili Ravnjak, scenografija Toni Soprano Meneglejte, kostumografinja Dajana Ljubičić, skladatelj Uroš Buh, lektorica Mojca Marič, asistent režiserja Marko Bratuš

Povezava do originalnega članka

ENIMATION - ŠOLA ANIMIRANEGA FILMA, 5+
2022-01-31 16:30 | Vetrinjski dvor
Zavod MARS Maribor skupaj z Društvom za razvoj filmske kulture že od leta 2014 v Mariboru izvaja celoletno šolo animiranega filma, ki je v taki obliki edinstvena v Sloveniji. Namen šole je spodbuditi zanimanje otrok, mladih in odraslih za ustvarjanje gibljivih podob.

Delavnice potekajo 1x tedensko in ponujajo raziskovanja različnih tehnik animiranega filma, snemanje gibljivih slik, zvoka ter “pripovedovanje” zgodb in kratkih idej v obliki animacije.
Preko različnih aktivnosti, iger, ogledov in pogovorov ter praktičnega dela celovito spoznavamo umetnost animiranih filmov. Udeležence spodbujamo h kritičnemu mišljenju, z aktivnostmi pa pripomoremo k razvijanju empatije, radovednosti in ustvarjalnosti. Pri samem delu povezujemo klasične likovne tehnike z uporabo novih medijev. Na ta način ustvarjamo vez med novimi in klasičnimi orodji, preko katerih ohranjamo in spodbujamo razvoj ročnih spretnosti in fine motorike. Delo poteka v skupinah,
ker je za kvalitetni končni izdelek potrebno veliko dela, ki zahteva paleto znanj iz različnih umetniških, znanstvenih in tehničnih področij. Na ta način spodbujamo tudi kakovostno komunikacijo in krepimo socialne kompetence.
Šola je namenjena otrokom, ki se želijo raziskovati umetnost gibljivih podob. Zahtevnost je prilagojena starosti udeleženca. Z animiranimi filmi, ki jih ustvarjamo v ENIMATION school, se udeležujemo filmskih, tekmovalnih in ljubiteljskih, festivalov širom po svetu.
Šolo vodi izkušena mentorica animiranih filmov mag. Hana Repše, delavnice pa izvaja tudi Brina Fekonja.
Naučimo se ustvarjati animirane filme. Ja, čisto zaresne!

Cena za tečaj je 30 EUR/mesec
PRIJAVA:https://docs.google.com/forms/d/e/1FAIpQLSfxUfUARRz9_Ah0i7Ja4ymHqv0bJPPOakabCzP3IK-Cj7F6UA/viewform?usp=pp_url
Več informacij na: info@marsmaribor.org
Udeleženci delavnice prejmejo vse potrebne materiale, napotke in spodbudo za delo.
Obvezne so prijave. Število mest je omejeno na 10. Minimalno število za izvedbo aktivnosti je 5 oseb.
Za udeležbo na aktivnostih je potreben PCT oz. veljavni ukrepi vlade za zajezitev epidemije.
Organizator si pridržuje pravico do spremembe programa. Ravnamo odgovorno do sebe in drugih.

Organizira: Zavod MARS Maribor

Povezava do originalnega članka

MiniOder: Kozlovska sodba (5+)
2022-01-29 17:00 | GT 22 22 Glavni trg Maribor, Upravna enota Maribor, 2000 Slovenia
IntimniOder.GT22
Predstava za otroke (5+) je nastala po motivih zgodbe Josipa Jurčiča in se poigrava s staro navado Slovencev v medsosedskih odnosih: da se za vsako najmanjšo reč sprejo.
Vstopnina: 5 € / 0 € za brezposelne in invalide.
Vstopnice: moment.si/samopostrezna/
Poleg spletnega nakupa sprejemamo tudi rezervacije na: rezervacije@moment.si. Število mest je omejeno. Rezervirane vstopnice je potrebno dvigniti najkasneje 15 minut pred predstavo.
Več na: moment.si/predstava/kozlovska-sodba/

Povezava do originalnega članka

Spremljevalni program ob razstavi Ludvik Pandur: retrospektiva
2022-01-29 11:00 | Maribor center / Umetnostna galerija Maribor (Strossmayerjeva 6, Maribor)
Ob prvi veliki pregledni razstavi slikarskega opusa Ludvika Pandurja v Umetnostni galeriji Maribor v novem letu pripravljamo spremljevalni program, namenjen poglobljenemu spoznavanju z delom cenjenega mariborskega slikarja.
Razstava prvič na enem mestu prikazuje umetnikovo ustvarjanje od prvih, diplomskih del, vse do najnovejših slik, nekaterih snetih s slikarskega stojala le nekaj tednov pred otvoritvijo razstave. Postavitev sledi nizanju ciklov, zaključenih vsebinskih in formalnih celot, ter tako ponuja potovanje skozi številne vrhunce v umetnikovi karieri. Slikarjevo delo zaznamujejo večna prehajanja med figuro in krajino, med mimetičnostjo in abstrakcijo, med liričnim in epskim, med intimnim in mitološkim.

sobota, 29. januar 2022, 11.00: Vodstvo s kustosom razstave Juretom Kirbišem
torek, 8. februar, 10.00-18.00: Kulturni praznik: dan odprtih vrat (brezplačni vstop)
sobota, 26. februar 2022, 11.00: Vodstvo z Ludvikom Pandurjem in kustosom razstave Juretom Kirbišem
torek, 8. marec 2022, 18.00: Pogovor z umetnikom Ludvikom Pandurjem, povezuje Jure Kirbiš, kustos
sobota, 19. marec 2022, 11.00: Zaključno vodstvo z Ludvikom Pandurjem in kustosom razstave Juretom Kirbišem

Za udeležbo je potrebna predhodna prijava. Prijavo pošljite na blagajna@ugm.si ali pokličite 02 229 46 93. Število mest je omejeno. Vodstvo je vključeno v ceno vstopnice. Udeležba je mogoča v skladu s PCT protokoli. Program bo potekal v skladu z navodili NIJZ.

Povezava do originalnega članka

Vodstvo po retrospektivni razstavi Ludvika Pandurja
2022-01-29 11:00 | Maribor center / Umetnostna galerija Maribor (Strossmayerjeva 6, Maribor)
Fokus prvega javnega vodstva po retrospektivni razstavi slikarstva Ludvika Pandurja bodo umetnikova osrednja polja zanimanja, likovna in vsebinska izhodišča, elementa figure in krajine, likovna sled zahodnega slikarstva od baroka do moderne.
Vodi: Jure Kirbiš, kustus razstave
Kustos retrospektive bo predstavil zasnovo postavitve in spregovoril o procesu priprave razstave.
Za udeležbo je potrebna predhodna prijava. Prijavo pošljite na blagajna@ugm.si ali pokličite 02 229 46 93 do 27. januarja 2022. Število mest je omejeno.
Vodstvo je vključeno v ceno vstopnice.
Udeležba je mogoča v skladu s PCT protokoli. Program bo potekal v skladu z navodili NIJZ.

Povezava do originalnega članka

Šivilja in škarjice 3+
2022-01-29 10:00 | Lutkovno gledališe Maribor 2a Vojašniški trg Maribor, Upravna enota Maribor, 2000 Slovenia
Šivilja in škarjice 3+

Dragotin Kette / 35 min

Čudežne škarjice hrustalke, ki pomagajo dobri Bogdanki in uničijo bogastvo hudobne grajske gospe, oživijo pred gledalčevimi očmi, iz blaga pa počasi rastejo tudi grad, drevesa in gozd. Bogdanka, punčka iz cunj, pripoveduje o večnem sobivanju dobrote in hudobije, kjer pa, kot se v pravljicah spodobi, zmaga dobro. Najbolj znano Kettejevo delo za otroke z vpeljavo sanjskih podob predstavi tudi nekaj avtorjeve prelepe poezije z bogatim jezikom.

Povezava do originalnega članka

Švedski komorni orkester
2022-01-28 19:30 | Dvorana Union, Maribor
5. koncert Orkestrskega cikla 2021/2022
Programska knjižica 2021/2022

Spored:
Wolfgang Amadeus Mozart: Uvertura k operi Don Giovanni, KV 527
Wolfgang Amadeus Mozart: Koncert za klarinet in orkester v A-duru, KV 622
***
Wolfgang Amadeus Mozart: Prizor za sopran »Bella mia fiamma … Resta, o cara«, KV 528
Wolfgang Amadeus Mozart: Simfonija št. 38 v D-duru, KV 504, »Praška«

V dobi globalizirane mednarodne orkestrske scene ter hitrih izmenjav med glasbeniki je to, da mladi orkester zablesti z edinstvenim in prepoznavnim zvenom, zavidljiv dosežek. Tako je prepričal leta 1995 ustanovljeni Švedski komorni orkester, skupina nekaj manj kot štiridesetih medsebojno tesno povezanih članov. S Thomasom Dausgaardom, ki je orkester vodil od leta 1997, so osvojili svet – na nastopih v ZDA, na Japonskem, na vodilnih prizoriščih Londona, Hamburga, Münchna in Dunaja, na Salzburškem festivalu, Festivalu Reingau in BBC Proms so prepričali najzahtevnejše poslušalce in si priborili mesto najbolj iskanih evropskih orkestrov.
Leta 2019 je vodstvo orkestra prevzel sloviti švedski klarinetist Martin Fröst, ki se vedno bolj uveljavlja tudi kot dirigent. Glasbenik, ki smo ga v Mariboru že imeli priložnost spoznati kot izjemnega klarinetista, nam bo svojo glasbeno pronicljivost razgrnil kot dirigent Mozartove glasbe.
S Švedskim komornim orkestrom in Mozartovo glasbo se je podal na obsežno glasbeno popotovanje – z nizom koncertov se Fröst in glasbeniki želijo poglobiti v skladbe, ki jih je Mozart napisal za nastope na svojih številnih potovanjih.
Pričujoči koncert bo posvečen Mozartovemu obisku Prage.
Še nekaj je orkestru pri srcu, in sicer zavest o ohranjanju okolja. Ta turneja bo njegova prva obsežna »zelena« turneja, med katero se bodo glasbeniki posluževali izključno evropskih železniških povezav.
Orkestru se bo pridružila zvezdniška sopranistka Mojca Erdmann, ki navdušuje v dunajskem Glasbenem združenju, Bavarski državni operi, Državni operi Unter den Linden v Berlinu in na odru Metropolitanske opere v New Yorku. Nemška sopranistka s slovenskim imenom (njena mati prihaja iz Ljubljane) izvaja izredno širok repertoar, ki sega od baročne glasbe do novih del uglednih skladateljev, ki ji posvečajo svoja dela. Z izvedbo Mozartovega koncertnega prizora bo njen bleščeče gibljivi glas končno zasijal tudi pri nas.

Povezava do originalnega članka

RISBA PO ŽIVEM MODELU, 15+
2022-01-28 17:00 - 19:00 | Vetrinjski dvor
28.1.2022 @ 17:00
Vetrinjski dvor
Vsak petek razen šolskih počitnic in praznikov
Google koledar | iCal

VSAK PETEK, 17.00-19.00
RISBA PO ŽIVEM MODELU, 15+
z akademsko slikarko Aljo Krofl
Šola likovne umetnosti je celoletno izobraževanje, ki začetnikom in tistim s predznanjem nudi celovito in poglobljeno obravnavo likovne teorije, spoznavanja različnih risarskih in slikarskih pristopov, osnove in nadgradnjo risanja, slikanja, viziranja, prostorskih ključev, krokijev, skic, mešanja barv, risanja in slikanja po živem modelu. Pod strokovnim vodstvom bomo spoznavali dela in življenje mojstrov in mojstric likovne umetnosti skozi zgodovino, obiskali razstave in se učili vrednotiti
likovna dela. Umetniško izražanje zahteva celega človeka in poznavanje mnogoterih področij, ki jih bomo odkrivali skozi pogovore. Anatomija, filozofija, fizika, matematika, poezija … naša šola so poglobljena druženja, ki odpirajo nove svetove in povezujejo.
Tečaj je namenjen mladim in odraslim, začetnikom in tistim, ki želijo svoje znanje risbe in slike nadgraditi oziroma se pripraviti na sprejemne izpite na likovnih šolah ali Akademiji.
Cena za tečaj je 80 EUR/mesec
PRIJAVA: Zavod Mars Maribor
Udeleženci delavnice prejmejo vse potrebne materiale, napotke in spodbudo za delo. Obvezne so prijave. Število mest je omejeno na 7. Minimalno število za izvedbo aktivnosti je 5 oseb. Za udeležbo na aktivnostih je potreben PCT oz. veljavni ukrepi vlade za zajezitev epidemije. Organizator si pridržuje pravico do spremembe programa. Ravnamo odgovorno do sebe in drugih.

Organizira: Zavod MARS Maribor

Povezava do originalnega članka

TEČAJ SLIKARIJE, RISARIJE, IGRARIJE 5+
2022-01-28 15:30 | Vetrinjski dvor
Google koledar | iCal

VSAK PETEK, 15.30-16.30
SLIKARIJE, RISARIJE, IGRARIJE 5+
z akademsko slikarko Aljo Krofl in z likovno pedagoginjo Manjo Jerič
Celoletno ustvarjalno raziskovanje, ki otrokom nudi spoznavanje različnih risarskih in slikarskih pristopov, osnove risanja, slikanja, risanja krokijev, skic, mešanja barv in spoznavanje materialov. Pod strokovnim vodstvom bomo skozi igro spoznavali risarske in slikarske pristope z interdisciplinarnim povezovanjem pa še druge vizualne oblike izražanja, kot so performansa, land arta, kiparstvo in drugih oblike ustvarjanja. Vsebine in metode dela bodo prilagojene starostni stopnji.
Umetniško izražanje zahteva celega človeka in poznavanje mnogoterih področij, ki jih bomo odkrivali skozi pogovore. Naša šola ponuja neobremenjen stik z ustvarjanjem in spodbuja otroka k raziskovanju materialov in orodij.
Cena za tečaj je 30 EUR/mesec
PRIJAVA: Zavod Mars Maribor
Udeleženci delavnice prejmejo vse potrebne materiale, napotke in spodbudo za delo. Obvezne so prijave. Število mest je omejeno na 10. Minimalno število za izvedbo aktivnosti je 5 oseb. Za udeležbo na aktivnostih je potreben PCT oz. veljavni ukrepi vlade za zajezitev epidemije. Organizator si pridržuje pravico do spremembe programa. Ravnamo odgovorno do sebe in drugih.

Organizira: Zavod MARS Maribor

Povezava do originalnega članka

Koncert Simfoničnega orkestra SNG Maribor s solisti Akademije za glasbo UL
2022-01-27 19:30 | Velika dvorana, SNG Maribor 27 Slovenska ulica Maribor, Upravna enota Maribor, 2000 Slovenia
Koncert solistov Akademije za glasbo Univerze v Ljubljani in Simfoničnega orkestra SNG Maribor

Simfonični orkester SNG Maribor
Dirigent Iztok Kocen (alumni)
Solisti
Daniel Šimek, akordeon
Mentor: prof. Borut Zagoranski
Samanta Škorja, klarinet
Mentor: prof. Jože Kotar
Lara Hrastnik, harfa
Mentor: prof. Mojca Zlobko Vajgl
Barbara Spital, flavta
Mentor: prof. Karolina Šantl Zupan
Davor Lončar Petrović, skladatelj
Mentor: prof. Dušan Bavdek
Program
Ole Schmidt
Simfonična fantazija in Allegro za akordeon in komorni orkester, op. 20
Carl Maria von Weber
Koncert za klarinet in orkester št. 2 v Es-duru, op. 74
Lucijan Marija Škerjanc
Koncert za harfo in komorni orkester
Andre Jolivet
Koncert za flavto in orkester
Davor Lončar Petrović
Zvezde (noviteta)

Povezava do originalnega članka

Gajaš, brez maske
2022-01-27 19:00 | Dvorana generala Maistra
Monodrama
»Pišti Gajaš de maske na sebi nosa ne!«

Petelinji zajtrk – se znova nadaljuje: Pišti Gajaš (Vlado Novak), avtomehanik iz filma Petelinji zajtrk (2007), znova v akciji!
Po veliki uspešnici Gajaš, arestant izpod peresa letošnjega Prešernovega nagrajenca Ferija Lainščka slovenski filmski, televizijski in gledališki igralec Vlado Novak, tokrat brez maske na obrazu in brez pretirane distance, spregovori o svojem življenju ter naredi zaključni obračun.
Po filmu Petelinji zajtrk, v katerem je postal živa slovenska legenda, in predstavi GAJAŠ, ARESTANT, uspešnici z več kot 200 ponovitvami, se nezlomljivi mehanik zlatega srca Pišti Gajaš po prihodu iz zapora znajde v drugačnem času in prostoru, v drugačnem zaporu.
Ponovno na deskah Mestnega gledališča Ptuj! Točno 25 let po prvi uprizoritvi poklicnega gledališča na Ptuju (Govor malemu človeku, 1996)!
Tokrat znova v Lainščkovi zgodbi, in sicer v izvedbi istega tandema kot pred petindvajsetimi leti: režiser Samo M. Strelec in Vlado Novak kot Pišti Gajaš! Pišti Gajaš obračuna s seboj, družbo in sistemom ter se – brez maske na obrazu – sooči z bogom in svobodo.
Življenjska zgodba mehanika Pištija Gajaša se nadaljuje. Potem ko se je že lepo navadil življenja v zaporu, so se vrata nekega lepega dne nepričakovano odprla …
Gajaš mora ven, na svobodo! Zunaj pa … povsod same omejitve …
Kratkočasno in zabavno! Tudi takšno, da se zamisliš!
Predstava traja 60 minut.

Za nakup vstopnic in ogled dogodka velja PCT pogoj.

Povezava do originalnega članka

Predstavitev programa Načini gledanja
2022-01-26 18:30 | PEKARNA MAGDALENSKE MREŽE
Je slovenščina vaš drugi jezik in bi se rade_i družile_i in izobraževale_i skozi kulturo in umetnost? Pridružite se nam na prvem srečanju, predstavljen program Načini gledanja.

Na uvodnem srečanju se bomo spoznale_i, predstavljen bo program in sklopi, ki gas sestavljajo. Dogovorile_ se bomo o najustreznejših dnevih in urah naših srečanj prvega sklopa.

Načini gledanja je brezplačni neformalni izobraževalni program, ki se osredotoča na pridobivanje znanj in veščin za delo v kulturnem sektorju. Skozi teorijo in prakso omogoča pridobivanje znanj s področja grafičnega oblikovanja, stop animacije, fotoreportaže, podcastov, kreativnega in kritičnega pisanja, PR veščin, montaže videa in zvoka ter uporabe orodij za pretočno predvajanje in projekcije. Program udeleženkam in udeležencem omogoča tudi aktivno spoznavanje sodobne umetnosti in skupinsko obiskovanje kulturnih dogodkov v Mariboru.

Program, ki je sestavljen iz predavanj, praktičnih in teoretičnih delavnic ter obiskovanja kulturnih dogodkov, je razdeljen na štiri sklope:

SKLOP: Načini gledanja (15. januar – 15. marec 2022)
SKLOP: Načini ustvarjanja (21. marec – 17. junij 2022)
SKLOP: Načini uporabe (5 september – 8. november 2022)
SKLOP: Načini povezovanja (14. november – 20. december 2022)

DRUŽENJA OB UMETNOSTI (januar 2022 – december 2022)

Programu se lahko pridružite kadarkoli!

nacini.gledanja@pekarnamm.org

Srečanje bo potekalo v skladu z NIJZ priporočili, udeležene_i morajo zagotoviti PCT pogoje (prebolele_i, cepljene_i, testirane_i). Udeležene prosimo, da upoštevajo priporočila NIJZ. Hvala za razumevanje.

Povezava do originalnega članka

DOMIŠLJIJSKI SVET V REALNEM PROSTORU
2022-01-26 17:00 - 2022-01-30 14:00 | Spletni dogodek
Spletni dogodek
Google koledar | iCal

O DELAVNICI
Z mentorico Deo Jagić se bomo potopili v svet animiranega filma, natančneje stop animacije. Resnični svet bomo uporabili kot platno ter ga prepletali z domišljijsko animacijo vsakdanjih predmetov in morda celo naših teles. S tehniko stop animacije lahko oživimo skoraj karkoli vidimo, si zamislimo domišljijska bitja in nove dimenzije ter jih na koncu zmontiramo v kratek film.
O MENTORICI
Mentorica delavnice, Dea Jagić, je animatorka, oblikovalka, ilustratorka in režiserka animiranega in eksperimentalnega filma. ki je zaključila študij na Akademiji za likovno umetnost v Zagrebu, na oddelku za animacijo in nove medije. Ustavila je tri animirane filme v kombinirani tehniki stop animacije in 2D risane animacije: Probudi me (2015), Rast preteklosti (2017) in zadnji, Sjene (2021).
TEMA
Animacija v realnem prostoru
Oglejte si prostor okoli sebe in si v njem predstavljajte razna domišljijska bitja, leteče predmete ali osebe. S tehniko stop animacije lahko oživite karkoli. Bitja lahko prehajajo skozi stene, se pojavljajo in izginjajo ali spreminjajo svojo obliko. Zamislite si fantazijsko zgodbo, ki v fizični realnosti ne bi bila mogoča.
KAKO BO DELAVNICA POTEKALA?
Delavnica bo potekala 5 dni, med 26. 1. in 30. 1. 2022 po spletu in v Vetrinjskem dvoru, Maribor. Delavnica bo potekala v angleškem jeziku.
Prva dva dni se bomo srečali na spletu in spoznali osnove animiranega filma, spoznali ali obnovili bomo specifike in možnosti tehnike stop animacije ter si ogledali mnogo zanimivih primerov. Prav posebej se bomo posvetili zgodbi in snovanju ideje. Nadaljevali bomo v živo v Vetrinjskem dvoru, ker bomo pripravili vse potrebne rekvizite, se spoznali z opremo in si pomagali posneti animacije. Lahko boste delali sami, ali v manjših skupinah. Filmi bodo premierno predstavljeni 3. 2. 2022, na
razstavi v Vetrinjskem dvoru.
URNIK

26.1.2022 17:00-19:00 po spletu
27.1.2022 17:00-19:00 po spletu
28.1.2022 16:00-19:00, Vetrinjski dvor
29.1.2022 09:00-14:00, Vetrinjski dvor
30.1.2022 09:00-14:00, Vetrinjski dvor

PRIJAVE
Delavnica je namenjena dijakom in študentom ter je brezplačna. Prijave zbiramo na mojca@filmfactory.si do 21.1.2022. Na istem naslovu smo vam na voljo tudi za dodatna vprašanja.

Delavnico in razstavo soorganizirata Filmsko društvo Film Factory in Pekarna Magdalenske mreže, financirata pa Slovenski filmski center in Mestna občina Maribor.

Povezava do originalnega članka

Pravljični večer za odrasle
2022-01-25 20:00 | Maribor center / Razstavišče Vetrinjski (Vetrinjska ul. 30, Maribor)
21. PRAVLJIČNI DAN
21. Pravljični dan tokrat povezuje umetnost pripovedovanja in stripovsko umetnost. Osnovo likovne podobe projekta, ki jo je ustvarila oblikovalka in striparka Saša Kerkoš, predstavlja pripovedka Gadja kraljica. Ta je obenem bila predloga in navdih za ustvarjanje stripa, v katerem so se preizkusili otroci. Njihove izdelke vam bomo predstavili na spletni razstavi GADJA KRALJICA V STRIPU, ki bo od 25. januarja na ogled na spletni strani Mariborske knjižnice.
Zgodbam iz stripov bomo prisluhnili na PRAVLJIČNEM VEČERU ZA ODRASLE, po daljšem premoru ponovno v živo, v torek, 25. januarja 2022, ob 20. uri. v Vetrinjskem dvoru.
Zgodbe stripov o Gadji kraljici nam bodo slikovito pripovedovali: Špela Frlic, Zdenka Gajser, Robert Kereži, Agica Kovše, Rok Kušlan in Tone Obadič.
Pripovedovanje bo pospremila glasba skupine Kontra-Kvartet.
Za obisk dogodka je potrebno izpolnjevati pogoj PCT. Za osebe mlajše od 12. let to pravilo ne velja.
Število obiskovalcev je omejeno, zato vas prosimo, da se na prireditev predhodno prijavite na naslovu: dejavnosti.prireditve.promocijaMK@mb.sik.si. Vaša prijava bo sprejeta po potrditvi preko elektronske pošte.
Dogodek je del projekta literarnih prireditev, ki ga sofinancira Javna agencija za knjigo Republike Slovenije.

Povezava do originalnega članka

Svetovni film: primeri alternativ zahodnemu filmskemu kanonu
2022-01-25 18:00 | Zoom
Vabljen_a na predavanje v ciklu Zgodovina filma. Srečale_i se bomo na Zoomu, kjer nam bo Petra Meterc, literarna kritičarka, ki je leta 2020 prejela nagrado revije Ekran za najboljšo mlado filmsko kritičarko približala nekatere primere alternativ zahodnemu filmskemu kanonu.

Udeležba je brezplačna.brezplačna. Dogodek bo potekal na spletu. Pridružite se mu s klikom na povezavo:

Svetovni film: primeri alternativ zahodnemu filmskemu kanonu
Na predavanju se bomo posvetili nekaterim primerom alternativ zahodnemu filmskemu kanonu in razmišljali, kako se razlikujejo studijske in avtorske zahodne produkcije in kaj je tisto, kar je tovrstnim alternativam skupno. Pogledali si bomo gibanje Tretjega filma, ki sta ga v 60. in 70. letih prejšnjega stoletja začela argentinska filmska ustvarjalca Fernando Solanas in Octavio Getino, omenili studijske produkcije globalnega juga, kakršen sta indijski Bollywood in kasnejši nigerijski Nollywood ter predstavili nekaj sodobnih skupnostnih filmskih praks, ki danes predstavljajo alternativno nezahodno filmsko ustvarjanje, denimo rožavsko filmsko komuno, avstralski staroselski kolektiv Karrabing, Wakaliwood ipd.

Petra Meterc

je diplomirala iz anglistike in polonistike. Vrsto let je na Radiu Študent pripravljala oddajo Tu pa tam, ki slovenskim bralcem s prevodi predstavlja še nepoznane tuje sodobne literarne glasove. Prevaja iz poljščine in angleščine, leposlovne prevode objavlja revijalno in knjižno. Piše literarne in filmske kritike, je članica Društva slovenskih filmskih publicistov FIPRESCI. Prejemnica nagrade revije Ekran za najboljšo mlado filmsko kritičarko (2020).

Cikel predavanj iz zgodovine filma bo v okviru petnajstih predavanj osvetlilo začetke in razvoj filma iz različnih perspektiv. Pričeli bomo z s samim rojstvom filma in mitom o bratih Lumiere, nadaljevali z nemim filmom, se dotaknili sovjetskega montažnega filma, italijanskega neorealizma, jugoslovanskega črnega in francoskega novega vala. Nato bomo obrnili fokus na filmske zvrsti ter se posvetili dokumentarnemu, eksperimentalnemu, kratkemu pa hollywoodskemu filmu in alternativam zahodnemu filmskemu kanonu. Cikel bomo zaključili z reprezentacijo žensk v slovenskem filmu, slovenskim poosamosvojitvenim filmom in pregledom obetov filma za 21. stoletje.

Cikel zgodovina filma nastaja v koprodukciji Film Factory v sklopu izobraževalnega programa Film Smoothie in Pekarne Magdalenske mreže v sklopu programa Galerija K18. Projekt je financiran s strani Slovenskega filmskega centra in Mestne občine Maribor.

Povezava do originalnega članka

Muriel Spark: Zlata leta gospodične Jean Brodie
2022-01-25 18:00 | Maribor center / Vetrinjski dvor (Vetrinjska ulica 30 Maribor)
Rotovški bralni klub.
Roman škotske pisateljice nas popelje na prizorišče konservativne dekliške šole, na kateri želi duhove prebuditi samosvoja učiteljica. Spopad z vodstvom šole je neizbežen. Pogovor o knjigi bo usmerjala Jasna Mlakar.
***
V skladu z odloki vlade je udeležba na kulturnih dogodkih dovoljena osebam z negativnim testom na covid-19, cepljenim ali prebolevnikom. Za otroke do 12. leta to pravilo ne velja.
Upoštevati moramo priporočila glede vzdrževanja medosebne razdalje, pravilnega nošenja maske, higiene rok in higiene kašlja.

Povezava do originalnega članka

Zvezde brez nebes - Otroci v času holokavsta. Otvoritev razstave
2022-01-25 18:00 | Trgovski center City, Mariborska knjižnica, osrednja knjižnica in Čitalnica
Ob Mednarodnem dnevu spomina na žrtve holokavsta vas vabimo na otvoritev razstave z uvodnim predavanjem Borisa Hajdinjaka.
Ganljiv vpogled v življenja judovskih otrok med holokavstom prikazuje razstava z izborom njihovih risb, pesmi, pisem in igrač. Otroški optimizem, ustvarjalnost in domišljija razkrivajo izjemno zmožnost mladega človeka, ki se kljub neopisljivim okoliščinam oklepa življenja. Razstavo je pripravil spominski center Yad Vashem, za slovenski prevod je poskrbel Center judovske kulturne dediščine Sinagoga Maribor.
Posebno obvestilo
Spoštovane prijateljice in spoštovani prijatelji Mariborske knjižnice, ker želimo, da je obisk naših prireditev in dogodkov še naprej varna in prijetna izkušnja, vas prosimo za sodelovanje in upoštevanje ukrepov:

v prireditvene prostore vstopamo le, če smo zdravi,
uporabljajmo maske in si razkužimo roke,
upoštevajmo medosebno varnostno razdaljo 1,5 m,
potrebno je dokazilo o prebolevnosti, cepljenju ali testiranju na covid-19, razen za mlade do 12. leta, ki so na prireditvi skupaj z družinskimi člani.

Povezava do originalnega članka

TEČAJ FRAKTALNE RISBE, 15+
2022-01-25 16:30 | Vetrinjski dvor
VSAK TOREK, 16.30-18.00
FRAKTALNA RISBA, 15+
z likovno pedagoginjo Manjo Jerič
Vabimo vas k dvomesečnem raziskovanju fraktalne risbe, spoznavanju različnih tehnik in pristopov risanja fraktalov ter sproščanja ob risbi.
Metoda fraktalne risbe je ena od terapevtskih metod pomoči z umetnostjo, osnovana na spontani risbi, sestavljeni iz črt in barv. Namen fraktalne risbe je razvijanje ustvarjalnosti in sproščanje, lahko pa jo uporabljamo tudi v terapevtski namen.
Metoda fraktalne risbe:

vzbuja občutek uspešnosti, učinkovitosti in kreativnosti, saj postanemo avtorji mojstrovin,
ponuja prostor za izražanje otroku v nas, ki smo ga zamenjali z resnim odraslim,
poleg diagnostike metoda fraktalne risbe ponuja tudi korekcijo, ki je enostavna in prijetna,
nemirnim ljudem omogoča aktivno sprostitev in meditacijo, kar odstira nove poglede,
v obdobjih povečane občutljivosti in ranljivosti ponuja zavetje miru, smisla, varnosti,
izvabi kreativnost iz ljudi, ki (mislijo da) nimajo umetniške žilice ali so jo zatrli,
skupinsko risanje fraktalov povezuje ljudi in v njih vzbuja veselje.

Cena za 8 srečanj je 160 EUR, 80€/mesec.
PRIJAVA: Zavod Mars Maribor
Udeleženci delavnice prejmejo vse potrebne materiale, napotke in spodbudo za delo. Obvezne so prijave. Število mest je omejeno na 10. Minimalno število za izvedbo aktivnosti je 5 oseb. Za udeležbo na aktivnostih je potreben PCT oz. veljavni ukrepi vlade za zajezitev epidemije. Organizator si pridržuje pravico do spremembe programa. Ravnamo odgovorno do sebe in drugih.

Organizira: Zavod MARS Maribor

Povezava do originalnega članka

3. Prevodni Pranger - Hommage prevajalki Eriki Vouk
2022-01-24 19:00 - 20:30 | Online Maribor
GOSTJA
🔸 selektorica Urška P. Černe
🔸 izbrana prevajalka Erika Vouk
IZBRANA DELA
🔸 J. W. Goethe, Faust
🔸 in drugi njeni prevodi

O ERIKI VOUK KOT PREVAJALKI
Priljubljeni mariborski pesnici, sloviti po pretanjeni in čutni, ritmično bogati poeziji, se bomo tokrat na Prevodnem Prangerju poklonili kot prevajalki. Je avtorica številnih prevodov, še posebej dramskih (Wedekind, Goethe, Müller) za potrebe SNG Maribor. Med prevodi izstopa prevod drugega dela Goethejevega Fausta. Njena poezija in prevodi mladinske književnosti so bili objavljeni v več revijah in časopisih. Selektorica večera Urška P. Černe bo tako z izbranimi primeri razstrla vpogled v prevajalkino delavnico.

SPLETNI DOGODEK
Občinstvo je lepo vabljeno, da se nam pridruži, saj bo dogodek potekal v živo na Facebook in Youtube kanalih Prevodnega Prangerja. Možno bo tudi zastaviti vprašanja ali izpostaviti komentarje selektorici.

O FESTIVALU
Prevodni Pranger pomeni vznemirljivo refleksijo prevodov romanov, kratkih zgodb, otroške in mladinske literature, esejistike, dramatike, teorije in poezije.
Več na http://pranger.si/prevodni-pranger/.

Prevodni Pranger pripravlja KUD Pranger s podporo Mestne občine Maribor in v sodelovanju z Lutkovnim gledališčem Maribor, Oddelkom za prevodoslovje Filozofske fakultete Univerze v Mariboru, Mariborsko knjižnico, Goethe-Institutom Ljubljana in kavarnico Fani & Rozi.

Praznujemo Plečnikovo leto!
2022-01-23 11:00 | Okolica / Pred kapelo Marije Pomagaj na magdalenskem delu pobreškega pokopališča (severni del), vhod iz Ulice XIV. divizije
150 rojstni dan Jožeta Plečnika, 23. januarja, bomo obeležili z ogledom edinega ohranjenega dela velikega mojstra v Mariboru – grobnico mariborskih jezuitov.
Vabimo vas, da se nam pridružite na mestnem pokopališču na Pobrežju, kjer bo umetnostna zgodovinarka Mojca Štuhec predstavila grobnico ter druga načrtovana, nerealizirana in odstranjena Plečnikova dela v Mariboru!
Jože Plečnik (1872-1957) velja za najpomembnejšega slovenskega arhitekta 20. stoletja, ki je s svojimi deli zaznamoval predvsem Ljubljano, Dunaj in Prago. Po prepoznavnem slogu, kjer je združil avantgardne smernice moderne arhitekture in brezčasno oblikovanje, ga uvrščamo med pomembne avtorje sočasne svetovne arhitekture.
Za udeležbo je potrebna prijava. Prijavo pošljite na info@ugm.si.
Udeležba je brezplačna in mogoča v skladu s PCT protokoli. Program bo potekal v skladu z navodili NIJZ.

Povezava do originalnega članka

Iz konteksta dela tekst
2022-01-22 20:21 | Maribor center / Vetrinjski dvor 30 Vetrinjska ulica Maribor, Upravna enota Maribor, 2000 Slovenia
DISCOmmoveo

vstop prost
Google koledar | iCal

DISCOmmoveo iz konteksta dela tekst.
Je uprizoritveno igrišče, plesišče, koreografska igra, okvir, okolje, predstava. Vabljeni, da se z nami igrate ples, koreografijo, srečanje v kakršnikoli vlogi želite v igri, za katero ste mogoče že slišali: Tri sestre. Ja, od Čehova.
Za začetek vam predlagamo vlogo gledalca, opazovalca in da si v tej vlogi dovolite, da vas igra povabi v druge vloge, recimo, igralca, dramatika, plesalca, tehnika, koreografa ali kaj drugega.
Izhodiščno temo igre imamo (Tri sestre), kam pa nas bo pot peljala, je pa na nas, saj pot soutvarjamo sproti, ko po njej hodimo. Skupaj. Mi se bomo igrali s Tremi sestrami z uporabo dotika, obleke in oblike. Pa še česa. Seveda se lahko igrate na ta način tudi vi ali pa po želji.
Poleg omenjenega termina, ste vabljeni, da se oglasite tudi med tednom čez dan, torej, med 17.1. in 23.1.2022, v Vetrinjskem dvoru.
V vsakem primeru nas konktirajte na principlay@upri.se ali 040226981.
Število mest je omejeno; za udeležbo je nujen pogoj PCT.

DISKOreografija in izvedba: DISKOlektiv ter soigralci Tina Janežič, Adriana Josipović, Dózsa Gergely ter ostali
Scenografija: Nelson Valmor
Kostumografija: Klemen Papež
Dramaturgija: Timon Jelen
Oblikovanje luči: Hanna Plirn
Zvok: Tehvan Ratsanik
Svetovalca za klovnenje: Linga Ling in Klausi
Svetovalec za gib: Curio Kitheca
Svetovalka za igro: Addie Joss
DISKOprodukcija: Internation Dance Terrorist Organization – idto.upri.se
DISKOntribucija: Mestna občina Ljubljana, Ministrstvo za kulturo, Svet
“DISCOmmoveo: Tri sestre” je gost programa raziskovalnih rezidenc SobaZaGosteMaribor, ki nastaja v produkciji zavoda Pekarna Magdalenske mreže in v koprodukciji Narodnega doma Maribor.

Povezava do originalnega članka

Tadej Toš: V živo
2022-01-22 19:00 | Dvorana generala Maistra
Stand-up komedija
Toš. Terapija.

Tadej Toš je lani je kot ‘lock-down’ klovn v našem Awwwditoriju bistveno prispeval k ohranjanju kolikor toliko normalnega mentalnega zdravja v kavč arest prisiljenih Slovencev.
Letos kavč aresta (zaenkrat) še ni, a mentalno stanje slovenskega življa zato ni prav noč boljše. Nasprotno! Mirno lahko zapišemo, da se približujemo kritični točki akutnega fukjenitisa*. Kar pomeni, da bolj kot kdaj koli potrebujemo Toš terapijo.
Zakaj? Ne zgolj zaradi smeha, ki preverjeno pozitivno učinkuje na zdravje, ampak tudi zaradi Tadejeve sposobnosti, ki je v teh čudnih časih prava redkost: v slogi in dobri volji združiti Slovence najrazličnejših plemenskih pripadnosti in prepričanj.
Pa malce pomislimo: kdo v tej naši ljubi deželici se ta hip še lahko pohvali s takim dosežkom? Erm… ni prav veliko kandidatov, kaj? Priložnosti, da vsaj kako uro preživite v vsesplošni slogi s sonarodnjaki (in se ob tem še imenitno zabavate) pa še manj. Zato je nikar ne zamudite!
*fukjenitis: Diagnoza. Opis je predolg in prezapleten za opombo, zato zapišimo le, da je to zahrbtno in hudo nalezljivo bolezen odkril Tadej Toš, ki jo tudi najučinkoviteje in najuspešneje zdravi. In ja, terapija je potrjena. In testirana. In varna. In brez stranskih učinkov.

Za nakup vstopnic in ogled dogodka velja PCT pogoj.

Povezava do originalnega članka

MiniOder: Ljubo doma (4+)
2022-01-22 17:00 | GT 22 22 Glavni trg Maribor, Upravna enota Maribor, 2000 Slovenia
IntimniOder.GT22
Predstava za otroke (4+) je dinamična, na asociacijah zgrajena namizna lutkovna predstava o domu, selitvi in prijateljstvu. Tu in tam se prelevi v hudomušne songe.
Vstopnina: 5 € / 0 € za brezposelne in invalide. Število mest je omejeno.
Vstopnice: moment.si/samopostrezna/
Poleg spletnega nakupa sprejemamo tudi rezervacije na: rezervacije@moment.si. Število mest je omejeno. Rezervirane vstopnice je potrebno dvigniti najkasneje 15 minut pred predstavo.
Več na: moment.si/predstava/ljubo-doma/

Povezava do originalnega članka

Delavnica improvizacijskega gledališča
2022-01-22 15:00 - 2022-01-23 15:00 | INFOPEKA
Delavnica je bila prestavljena, zato še vedno vabimo k raziskovanju improvizacijskega gledališča, ki nam služi kot pomemben pristop pri pripravah na forumsko gledališče.

Improvizacija je osnova vsakega javnega nastopanja, ne samo gledališkega. Na delavnici bomo zato s pomočjo zanimivih iger in vaj spoznavali temeljne prvine nastopanja, kot so: koncentracija, ritem, delo v skupini, opazovanje, sproščenost itd. Te veščine tvorijo podlago vsega nadaljnjega dela, še posebej pa služijo pripravam na tehniko forumskega gledališča. Poleg tega pa je impro vedno tudi zelo zabaven.

Srečanje bo potekalo: v soboto, 22. 1. med 15.00 in 19.00 ter v nedeljo, 23. 1. med 11.00 in 15.00
Lokacija: INFOPEKA (Ob železnici 16)
Prijave: info@pekarnamm.org do 20. 1. 2021
Za udeležbo je potreben PCT pogoj.

Jaka Andrej Vojevec

dela kot režiser, mentor delavnic in prevajalec. Po študiju je režiral v različnih slovenskih gledališčih, tako institucionalnih (SNG Drama Ljubljana, SNG Drama Maribor, SNG Nova Gorica, SLG Celje, MGL, SSG Trst, PG Kranj, Lutkovno gledališče Ljubljana) kot neinstitucionalnih (Gledališče Glej, Plesni teater Ljubljana) in na številnih drugih prizoriščih (Cankarjev dom, Vodnikova domačija, Trubarjeva hiša literature itd.). Od leta 2012 vodi delavnice Gledališča zatiranih.

Delavnica bo potekala v skladu z NIJZ priporočili, udeležene_i morajo zagotoviti PCT pogoje (prebolele_i, cepljene_i, testirane_i). Udeležene prosimo, da upoštevajo priporočila NIJZ. Hvala za razumevanje.

Povezava do originalnega članka
